
PARLAMENTUL ROMÂNIEI

CAMERA DEPUTAŢILOR
    Comisia pentru drepturile omului, culte                                                                                 Bucureşti,  14.12.2010                                                       

    şi problemele minorităţilor naţionale 
                                                                             Nr.  25/…                                                                                                                                                                                 
BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra propunerii legislative pentru completarea art.7 din Legea nr.299/2007 privind sprijinul acordat românilor de pretutindeni, trimis spre dezbatere în fond, cu adresa nr. Pl-x  703  din 22 noiembrie 2010,  înregistrat sub nr.25/759 din 24 noiembrie 2010. 

                           În raport de obiectul şi conţinutul său, propunerea legislativă face parte din categoria legilor ordinare.
                    PREŞEDINTE                                                        SECRETAR

Nicolae Păun                                                          Sergiu Andon



PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                                                         Bucureşti,  14 decembrie 2010
omului, culte  Şi  PROBLEMELE 

minoritĂŢilor  naŢionale                                                           Nr.  Pl-x  703/2010                                                                                                             
          


RAPORT

asupra propunerii legislative pentru completarea art.7 din Legea nr.299/2007 privind sprijinul acordat românilor de pretutindeni

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere în fond, cu propunerea legislativă pentru completarea art.7 din Legea nr.299/2007 privind sprijinul acordat românilor de pretutindeni, trimisă spre dezbatere în fond, cu adresa nr. Pl-x  703/2010,  înregistrată sub nr. 25/759 din 24 noiembrie 2010.
Senatul, în calitate de primă Cameră sesizată, a respins propunerea legislativă în şedinţa din 17 noiembrie 2010.
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 75 din Constituţia României, republicată.
Comisia juridică, de disciplină şi imunităţi a avizat favorabil propunerea legislativă, conform avizului nr.Pl-x 703/2010 din 7 decembrie 2010.
Comisia pentru politică externă a avizat negativ propunerea legislativă, prin avizul nr.33/123 din 8 decembrie 2010.

Consiliul Legislativ, cu avizul nr.868 din 5 iulie 2010, avizează negativ iniţiativa legislativă.

Guvernul nu susţine adoptarea iniţiativei legislative, conform punctului de vedere transmis prin adresa nr.2088/DPSG din 9 august 2010.
Propunerea legislativă supusă dezbaterii are ca obiect de reglementare completarea art.7 din Legea nr.299/2007 privind sprijinul acordat românilor de pretutindeni, în sensul reţinerii unui procent de 1% din sumele în bani transferate de persoanele fizice în şi din străinătate, în scopul finanţării proiectelor şi programelor destinate culturii naţionale în rândul comunităţilor româneşti din străinătate.
În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat propunerea legislativă, în şedinţa din 14 decembrie 2010.
La dezbaterea acestei propuneri legislative, din totalul de 9 membri ai Comisiei, au fost prezenţi 9 deputaţi.

În urma examinării propunerii legislative, a avizelor sus-menţionate şi a punctelor de vedere exprimate de membrii comisiei, s-a hotărât, cu unanimitate de voturi, să se propună Plenului Camerei Deputaţilor respingerea propunerii legislative pentru completarea art.7 din Legea nr.299/2007 privind sprijinul acordat românilor de pretutindeni, aceasta fiind neconstituţională.
În raport cu obiectul şi conţinutul său, propunerea legislativă face parte din categoria legilor ordinare.          

PREŞEDINTE,                                                    SECRETAR ,

Nicolae PĂUN                                                    Sergiu ANDON
             Întocmit :
                 Expert parlamentar Valentin Gheorghiu

